safouaneb/arywiki huggingface dataset:
فيردينو دو سوسير

فيردينو دو سوسير (ب لفرانساوية: Ferdinand de Saussure)، خلاق ف جونيف ف 26 نونبر 1857 و مات ف 22 فبراير 1913، كان عالم د لسانيات سويسري. دو سوسير مشهود ليه بلي هو اول واحد لي خدم علا لمجال د لبنيوية ف ليسانيات. دو سوسير معروف ب لخدمة ديالو ف لمجال د لوغات لهندوؤروبية. كيتعتابر دو سوسًر (كتيرشي ف ؤروپا) بلي هو لي اسس لعلم د لسانيات لمعاصر و حط سّاس د سّيميولوجيا. من اهم لخدمات ديالو كاين "بحت ف اللسانيات لعامة" لي نشروه جوج ديال طلبة ديالو البير سيشي و شارل بالي ف 1916 (من بعد ما مات).
ڤيروس كورونا

ڤيروس كورونا ولا كوروناڤيروس (ب لونݣلي : Coronavirus) هو واحد لفاميلا د لڤيروسات لّي كاتمرّض ثّديّـات و طّيور. ف لحالة د بنادم هاد لڤيروسات يقدر ضّرر ديالهوم يبدا من لتهابات بسيطة و دايزة ديال لجهاز تّنفسي بحال رّواح و يمكن يوصل تال شي مواصل خايبة ف لحالة ديال شي فيروسات بحال سّارسSARS(سارس-كوف-2) و ميرس MERS. هاد لفيروسات لّخرين واخا كايكونو قلال غير هوما ف لعوام لّخرة تسببو ف جايحات كبار ف لعالم كامل، و ضّرر ديالهوم كبر من فيروسات رّواح لعادية حيت كايضربو تا لجهاز لهضمي و لمصارن و لقلب و لجهاز لعَصَبي و يمكن يوصّلو ل لموت
فيسبوك

فيسبوك (بلينݣليزية: Facebook) هو واحد لموقع د انترنت اللي كيتشاف كاكبر موقع د التواصل لاجتماعي فلعالم، وفنفس لوقت هو السمية د الشركة اللي كاتحكمو، و اللي كاين لمقر ديالها فلميريكان. فيسبوك سيت فابور و يقدر اي واحد فوق 13 لعام يتقيد فيه ويدير فيه حساب. اللي عندو فيسبوك يقدر يتواصل مع الناس لاخرين و يقرا وينشر لخبار و لمعلومات والتصاور ولڤيديويات، و يقدر يصيفط ميساجات و ؤديويات وبزاف د لحوايج وحدة خرة. تاسس فيسبوك ف 4 فبراير 2004 من خمسة د الطلبة د لجامعة د هارڤارد (مارك زوكربيرݣ - داستين موكوڤيتز - كريس هيوز - اندرو ماك كولوم - ادواردو ساڤرين) اللي خدًموه فلجامعة ديالهم باش يكون موقع د التواصل مابين الطلبة د لجامعة، قبل ما يتشهر ويكبر بشوية بشوية ويولي عمومي فلعالم كلو. التطبيق د فيسبوك هو اكثر تطبيق تيطيليشارجا فالتيليفونات (مابين ݣاع التطبيقات)، و عدد الناس اللي تيخدًمو فيسبوك وصل فدجنبر 2019 ل 2. 5 مليار د الناس. ف 2010، خرج فيلم سميتو الشبكة لاجتماعية (بلينݣليزية: The Social Network) اللي عاود على لقصة ديال تاسيس فيسبوك من اللًول ولمشاكيل والدعاوي لقضائية اللي وقعات فديك لوقيتة.
لعراب (فيلم)

لعراب (بلونݣلي:The Godfather ) هو واحد لفيلم دلجريمة ميريكاني خرج فعام 1972 دار ليخراج ديالو فرانسيس فورد كوبولا ولينتاج ديالو البرت رودي اما السيناريو فدارو كوبولا ؤماريو بوزو هاد السيناريو تخاد من الرواية لي عندها نفس السمية د سنة 1969. لفيلم دار لبطولة ديالو مارلون براندو و ال پاتشينو لي لعبو فيه دور ديال قياد ديال وحدا من اقوى عائلات د لجريمة (مافيا) ف نيويورك.
شجرة فيلوجينية

فيلوجيني (ب ليونانية لبالية كتقرا "فيلي فيلون"، ؤ كتعني قبيلة، فرقة، عشيرة، عرق - كتقرا "ڭينيتيكوص"، ؤ كتعني لوريجين، لمصدر، لاصل) هو واحد الصيونص لي كاتدرس تطور د سّولالات. الشجرة لفيلوجينية هي شجرة كيكون فها علاقات تطور ڭاع السولالات الحية لي يقدر يكون عندها اصل واحد.
فيليكس مورا

فيليكس مورا هو واحد لوفيسير فرانساوي لي خدم ف بزاف ديال لمناطق ف لاطلس لكبير ؤ سوس ؤ حتا لاطلس صّغير ف لمغريب ف لوقيتة لي كان فيها لمغريب مستعمر. من بعد ما تقاعد ؤ خدا لمغريب ليستيقلال ديالو، تّختار "مورا" باش يتوسط ل لوزينات ؤ لمناجم ديال فرانسا ؤ يجيب ليهم لي بغا يخدم من الناس ديال هاد لبلايص حيت كانت عندو تجرية كبيرة فيها. حياتو. تولد ف1926 ف فرانسا و تما كبر و قرا حتا تخرج من لمعهد لحربي. من بعد لتاحق ب لجيش لفرانساوي و بقا تيترقا حتى ولا ؤفيسير على بزاف ديال مناطق لمغريب (لاطلس لكبير ؤ سوس و لاطلس صّغير ؤ حتا واد نون). مورا مشهور بزاف عند لمغاربا خصوصا لامازيغ حيت هو اللي كان كيدي ناس للخاريج باش يخدمو. الطريقة لي تيدير هي بلي كيمشي معا مراتو ؤ الناس لي كيعاونوه ؤ كيقصدو شي قرية من القرى ديال لمغريب من بعد ما كيعلم الشيخ ديال لقبيلة ؤ السلطة. الشيخ كيعلم ناس لقبيلة ؤ كيتافقو على شي نهار. ملي كيجي مورا كيلقى الناس شادين الصف ؤ معريين على الصدر ديالهم. كيبدا مورا يقلبهم واحد واحد. لي طبع ليه على صدرو ب لخضر راه كيدوز للمرحلة لي من بعدها، ؤ لي طبع ليه ب لحمر كيرجع ل دارو. الناس لي عندهوم لكاشي لخضر كيمشيو عند الطبيب باش يدوز ليهم ؤ يشوف واش نيت يقدرو يخدمو اولا لا. اللي نجح فيهم كياخذ لپاسپور ديالو ؤ كيمشي يخدم، يا اما ف لمناجم اولا لوزينات ديال فرانسا على حساب فين كاين النقص. توفا فيليكس مورا ف عام 1995 ف بلادو فرانسا.
فيليپين

فيليپين، رسميا لجمهورية د لفيليپين (ب لفيليپينية: Republika ng Pilipinas - بلينݣليزية: Republic of the Philippines) هي بلاد ارخبيل جات ف لجنوب الشرقي د اسيا. لفيليپين فيها تقريبا 7640 جزيرة جات ف لمحيط لمهدّن. تايحدّها لبحر ديال الشينوا من لغرب، لبحر د لفيليپين من لغرب، لمحيط لهادي من لجنوب، و عندها حدود بحرية مع بزاف د لبلدان اللي هي: طايوان من الشمال، الجاپون من الشمال الشرقي، پالاو من الشرق و لجنوب الشرقي، اندونيسيا من لجنوب، ماليزيا و بروناي من لجنوب لغربي، ڤييطنام من لغرب و الشينوا من الشمال لغربي. لفيليپين عندها تاريخ قديم و دازو فيها بزاف د الدول. ف لقرن 15 وصل ليها لبرتغالي فرناندو ماجلان اللي كان خدّام مع الدولة د صبانيا، و حتلّو الصبليون رسميا لارخبيل ف 1565. بقات صبانيا محتلا فيليپين ل كتر من 300 عام، تال لعام 1896 فين بدات تورة ف لبلاد، و جات ف نفس لوقت د لحرب د صبانيا مع لميريكان. ملّي ربحات لميريكان، حتلات لبلاد ف 1898 و بقات فيها تال لحرب لعالمية التانية. ف وقت لحرب، دخلات الجاپون للبلاد و حتلاّتها، تال 1946، اللي هو التاريخ الرسمي د لاستقلال، و اللي تعلنات فيه لجمهورية د لفيليپين. تيسكنو ف لفيليپين تقريبا 106. 6 مليون ديال الناس و لعاصمة ديالها هي مانيلا. اللغات الرسمية د لبلاد هوما لفيليپينية و لينݣليزية، و عاد كاين 19 لغة اخرا معتارفا بيها الدولة لغات جهوية. اللغة لعربية و اللغة الصبليونية مدكورين تا هوما ف الدستور د لفيليپين، و محسوبين لغات محميين. لفلوس اللي كاتخدّم ف لبلاد هي لپيزو لفيليپيني. هي عضو مؤسس ديال لامم لمتحدة و منضمة التجارة لعالمية و لجمعية د لبلدان د جنوب شرق اسيا. لاصل د السمية. لبلاد مسمية فيليپين على سمية لماليك فيليپ التاني اللي كان ملك د صبانيا ف لقرن 16، و كلن ولي د لعهد ملي وصّلو لبحارة الصبليون لديك لجزر.
فينلاندا

لجمهورية د فينلاندا (ب - ب ) ولاّ فينلاندا، هي واحد لبلاد ف الشمال د اوروپا تيسكنو فيها تقريبا 5 د لمليون و نصّ د الناس. تاتحدّها النورڤيج من الشمال، روسيا من الشرق، السويد من لغرب، و اسطونيا من الجنوب. اللغات الرسمية د فينلاندا هوما لفينلاندية و السويدية، و لعاصمة ديالها هي هلسينكي. فينلاندا داخلة ف الاتحاد الاوروپي، وتاتخدم العملة د الاورو. الرئيس ديالها ديال دابا سميتو اليكسندر ستوب.
قائمة بلعوشي

قائمة بلعوشي (خلاقت ف وهران ف دزاير ف 8 شتنبر 1964) صحفية رياضية مغريبية. هي اول مرا ف لمغريب خدمات صحفية ف رّياضة و اول مرا علقات على ماتشات و منافسات رياضية و دارت تّغطية د احدات مهمة ف تاريخ رّياضة لمغريبية سيرتو ف لاطليتيزم و لالعاب لاولمپية. حياتها. قائمة خلاقت ف تارݣا ف لولاية د وهران ف دّزاير ف عائيلة مغريبية. فاش كانت عندها عشر سنين، ف 1975، و ب سباب صّراع بين لمغريب و لجزائر على ود صّحرا، جراو على لعائلة ديالها (مع لالاف ديال لمغاربة) من دّزاير، و تما دخلات ل لمغريب و كبرات ف وجدة. عندها ليصونص و ديو ايس ف تّاريخ، و من بين لاساتيدة لّي قراوها كان احمد التوفيق، و قرات حتا لمسرح مع ممتلين بحال رشيد لوالي و عبد لكبير رݣاݣنة و بنعيسى لجيراري. تزوجات من بيزنيسمان مصري سميتو تامر حسن، و الزواج ديالهم بان ف وسائل الاعلام ف 2020. لمسار ديالها. دخلات ل تّلفازة ف 1985 و كانت اول صحافية رياضية مغريبية و غطات 3 ديال لالعاب لاولمپية ف 1996، 2000 و 2004. بلعوشي قراّت التاريخ المعاصر و خدمات حتى ف المسرح، حيث كان عندها هتمام كبير ب الفن و الثقافة. خدمات ف القسم الرياضي ف التلفازة المغربية، و كانت من اول العيالات اللي خدمو ف مجال الصحافة الرياضية. و تشهرات ب تعليقها على مسابقات العاب القوى و بطولات كبيرة بحال الالعاب الاولمپية و بطولات العالم. ف السنوات اللخرة، تكرمات من معهد علوم الرياضة ف جامعة الحسن الاول ف سطات، ف النسخة الخامسة ديال "اسبوع الرياضة".
قارة

لقارة هي وحدة من بزاف د لكتل لارضية. بشكل عام لقارات مقسمين غير بالعــُرف ؤماشي متبعين ف تقسيم ديالهم على شي معايير صارمة. المهم، سبعة المناطق كيتشافو على انهم قارات؛ الى رتبناهم من الكبير حتال الصغير فالمساحة غنتلاقاو: اسيا، افريقيا، امريكا الشمالية، امريكا الجنوبية، انتاركتيكا، اوروپا، ؤاستراليا. جيولوجيا، القارات كيتافقو بشكل كبير مع مساحات القشرة الارضية اللي كاينين فوق الصفائح القارية. واخا هاكا، بعض المساحات من القشرة القارية هوما مناطق مغطيين بالما ؤما كيكونوش عادة فلاليست ديال القارات. زيلانديا هي وحدة من هاد القارات. هاد النوع ديال الكتل الارضية معروف بلي كاين غير فكوكب الارض. الجزر كيتجمعو بشكل متكرر مع القارة اللي حداهم باش تّقسم كامل الارض ديال العالم لمناطق جيوسياسية. تحت هاد المخطط، اغلب الدول ؤالمقاطعات القارية اللي كاينين فالمحيط الهادي كيتجمعو مع قارة استراليا باش يشكلو منطقة جيوسياسية كتسمى اوقيانوسيا. التعريفات ؤالتطبيقات. العدد. كاينين بزافت الطرق باش نميزو القارات: المصطلح ديال "اوقيانوسيا" كيشير لمجموعة من الدول الجزرية ؤالمقاطعات فالمحيط الهادي، كاملهم مجموعين مع قارة استراليا. جزر المحيط الهادي (بحال الجاپون، هاواي ولا جزيرة الفصح) كيكونو فرابطة مع قارات خرين ؤغالبا كيتجمعو معاهم ماشي مع اوقيانوسيا. هاد المصطلح كيتستعمل فبزافت النمادج القارية عوض استراليا.
قبرص

قبرص، رسميا لجمهورية د قبرص (بليونانية: Κυπριακή Δημοκρατία - بالتركية: Kıbrıs Cumhuriyeti) هي بلاد ارخبيل جات ف لبحر لبيض لمتوسط، و محسوبة على لغرب ديال اسيا. اقرب لبلدان ليها هي تركيا من الشمال، سوريا و فلسطين و لبنان من الشرق، مصر من لجنوب، و ليونان من لغرب. اول حركة مقيّدة ديال الناس ف قبرص مسجلة باللي وقعات هادي كتر من 10. 000 عام تقريبا. قبرص دازو عليها بزاف د لبلدان بحال لاشوريين و لفراعنة و لفارسيين و لامبراطورية الرومانية و الدولة لعتمانية. ف 1914 حتلات بريطانيا لبلاد و خداتها من الدولة لعتمانية. ف ديك الساعة كانو السكان د لبلاد اما يونانيين ولا اتراك. ف 1960 ستاقلات لبلاد و ولاّت فيها مشاكل ما بين ليونانيين و لاتراك اللي بداو حرب اهلية بيناتهم. ف 1974 دخل لجيش ديال تركيا للجزيرة و عاون لاتراك باش يقبطو الشمال د لجزيرة، اللي علنوه بلاد مستاقلة ف 1983، و كيسمّيوها "لجمهورية التركية د شمال قبرص". تركيا هي لبلاد لوحيدة ف لعالم اللي كاتعتارف بهاد لبلاد. من الناحية لقانونية، لجمهورية د قبرص عندها السيادة على لاراضي كاملة د لارخبيل (من غير جوج قواعد عسكرية بريطانية)، و لكن من الناحية لفعلية، الدولة تاتحكم غي 59% د لجزيرة، و الشمال اللي تيحكم راسو واخد 36% د لجزيرة. 4% اللي باقا واخداها لامم لمتحدة ف لوسط باش تفرّق بيناتهم، و داخلة فيها تا لعاصمة اللي مقسومة على جوج. من 2004 بداو مفاوضات باش تتوحّد لبلاد و لكن باقي ما عطاو تا نتيجة تال دابا. تيسكنو ف قبرص تقريبا 1. 2 مليون ديال الناس، و لعاصمة ديالها هي نيقوسيا. اللغات الرسمية د لبلاد هوما ليونانية و التركية، و لفلوس اللي كاتخدّم فيها هي لاورو. لاقتصاد ديال لبلاد تيدور بزاف على السياحة، اللي هي اهم قطاع ديالو. هي داخلة ف بزاف د لمنضمات دولية بحال لاتحاد لاوروپي و لامم لمتحدة و لكومنويلت.
قصبة بن مشيش

قصبة بن مشيش جماعة ترابية قروية كاينة ف اقليم برشيد، جهة دّار لبيضا سطات، ساكنين فيها 14905 واحد، على حسب لاحصاء لعام 2014.
قصبة سيدي عبد الله بنمبارك

قصبة سيدي عبد الله بنمبارك جماعة ترابية قروية كاينة في اقليم طاطا، جهة سوس ماسة، ساكنين فيها 6196 نسمة، على حسب الاحصاء العام 2014.
قطر

قطر ولا الدولة د قطر هي بلاد جات ف لغرب ديال اسيا و بالضبط ف شبه لجزيرة لعربية. تاتحدّها السعودية من لجنوب و لبحر د لخليج من ݣاع الجوايه لاخرا. قطر عندها حدود بحرية مع لامارات و لبحرين. لبلاصة اللي فيها قطر كانت تابعة للدولة لعتمانية تال اللول د لقرن 19، فين ولاّت مستعمرة بريطانية. ستاقلات لبلاد ف 1971، و ولاّت امارة. لامير ديالها دابا هو تميم بن حمد بن خليفة ال تاني. تيسكنو ف قطر تقريبا 2. 8 مليون د الناس، منهم كتر من 2 د لمليون د لبرانيين. لعاصمة د لبلاد هي الدوحة و اللغة الرسمية هي لعربية. لفلوس اللي كاتخدّم هي الريال لقطري، و الدين الرسمي د لبلاد هو لاسلام. لاقتصاد ديال قطر تيدور على لپطرول و لݣاز اللي فيها، و تاتعتابر دولة تاتاتر ف لمنطقة د الشرق لاوسط، خصوصا بلقنوات ديال لجزيرة اللي تابعة ليها. قطر هي اول دولة عربية و اسلامية نظمات كاس لعالم ديال لكورة، و كان داكشي ف عام 2022.
قلعة السراغنة

قلعة السراغنة مدينة مغريبية و جماعة ترابية حضرية كاينة ف اقليم قلعة السراغنة، جهة مراكش اسفي، ساكنين فيها 93927 واحد، على حسب لاحصاء لعام 2014. كايعتامد قتيصاد المدينة بزّاف على الفلاحة، و بالخصوص على شجر الزيتون تاريخ. على حساب بعض المراجع التاريخية، السلطان العلوي، مولاي اسماعين هو اللي رد القلعة مدينة صغيرة باش يقدر يردع القبايل السايبة دياول الجبل فالقرن 17، و وتايق اخرى كاتݣول بللي القلعة الاصلية(القصبة) كانت تبنات فعهد المرابطين، وكانو مسميينها ݣاينو ولّا لݣْرار، و كان دورها هو تحمي و تحضي الطريق بين فاس و مراكش، و بعض كنانش مكتوب فيها باللي السعديين هما اللي بناوها و سماوها قلعة لݣْرار. رياضة. الوداد السرغيني (Wydad Athlétique Sportif d'Elkelaa)، نادي مختص فشلّا رياضات، بحال الكورة و الريݣبي و الباصكيط،
قلعة مݣونة

قلعة مݣونة هي واحد المدينة مغربية فالجبل، جات فالجنوب الشرقي تاع المغرب و بالضبط على بعد 90 كلم فالشرق د ورزازات. قلعة مݣونة تابعة للاقليم د تنغير. المدينة معروفة بالزراعة ديال الورود لي كيتنتج منو منتوجات عندها جودة عالية. قلعة مݣونة معروفة تا بمهرجان الورود لي كيدار كل عام و لي كيحضرو ليه الناس من ݣاع المناطق د المغرب. لجماعة لحضرية د قلعة مݣونة ساكنين فيها 16956 واحد، على حسب لاحصاء لعام 2014.
كائن حي

ف لبيولوجيا، لكائن الحي ولا لخليقة هو اي كيان فردي كيجسد خاصيات لحياة، ؤ هو مرادف ل "شكل حياة". لكائنات لحية كيتكلاصاو على حساب طّاكصونوميا (علم التصنيف) ل بزاف د لمجموعات بحال لحيوانات، نباتات ؤ لفطريات متعددة لخلايا؛ ولا لميكروبات وحيدة لخلية بحال لپروتيستا، لبكتيريا و لاركيا. جميع انواع لكائنات لحية قادرين على التكاتر، التنمية ؤ النمو، لستقرار الداخلي (الصيانة)، و بعض درجات التجاوب معا لمنبهات. البشر، لكالامار، لفݣّيع ؤ النباتات لوعائية هوما انواع من لكائنات لحية متعددة لخلايا لي كتطور من خلايا عادية خلال النمو انسجة ؤ اعضاء متخصصة. لكائن لحي يااما يكون پروكاريوط يااما يكون يوكاريوط، لپروكاريوط كيتمتلو ف جوجت الضومينات – لبكتيريا و لاركييا. لكائنات لحية ليوكاريوطية كتميز ب متلاكها ل نواة خلوية مغلفة ب لغشا و كتحتاوي لخلايا ديالها على حيزات اضافية مغلفة كتسمى عُضَيّات (بحال لميطوكوندريونات عند لحيوانات ؤ لعشوب ؤ لپلاستيدات عند لعشوب ؤ لخز، كلهم كيتعتابرو جاو من لبكتيريا داخلية التعايش). لفطريات، لحيوانات ؤ لعشوب هوما امتيلا على ممالك ديال لكائنات لحية عند ليوكاريوط. التقديرات على عدد لانواع لحية لحالية ديال كوكب لارض كتراوح مابين 2 مليون حتال 1 تريليون، من بينها 1. 7 مليون توتقو. كتر من 99% ديال ݣاع الانواع الحية – واصلين كتر من خمسة مليار نوع حي – اللي كانو عايشين شي نهار هم منقارضين دابا. ف 2016، تم التعرف على مجموعة من 355 جين من الجد اللخراني لمشتارك لعالمي (LUCA) ديال لكائنات لحية كاملين. ف لمجال د البيولوجيا، لكائنات الحية كتمتاز بقدرتها على التكيف مع بيئات متنوعة، وهاد التكيف هو اللي خلاها تبقى وتنجح عبر العصور. واحد من الامثلة على هاد التكيف هو لميكروبات اللي كتعيش في ظروف قاسية، بحال لميكروبات الحرارية اللي كتعيش في درجات حرارة عالية بزاف حتال 113 درجة مئوية، و لميكروبات المهلحة اللي كتعيش فبحار ملحة بزاف. من بين لكائنات الحية كاين بزاف للي عندهم دور مهم ف النظام البيئي. مثلا، لحشرات بحال نحل للي كيلعب دور كبير ف عملية لّتلقيح ديال النباتات، وهادشي كيساهم فتوليد لغداء. بدون نحل، كانو بزاف ديال النباتات ما غاديش يقدرو يتكاثرو. ف لمجال د لبيوميميكري، كاينين بزاف ديال لكائنات لحية اللي مهندسين وعلماء كيحاولو يقلدوها باش يخترعو تكنولوجيا جديدة. مثلا، الجناح ديال لبعوضة اللي عندو تصميم خاص كيسمح لها تطير بلا ما تسوّي ضجة، وكاينين دراسات باش يقلدو هاد التصميم ف طائرات صغيرة بلا ضجة. ف لمجال د لتكنولوجيا الحيوية، لكائنات الحية كتستخدم ف مجالات متعددة بحال الطب وصناعة لغداء. مثلا، لبكتيريا معدلة وراثيا كتستخدم باش تصنّع لدواء بحال للانسولين للي كيعالج مرض سكر. اضافة لهاد الشي، بحوث ف لمجال ديال لكائنات لحية كتساهم ف اكتشاف د ادوية جديدة وعلاجات مبتكرة. كاينين بزاف ديال نباتات وحيوانات ف لغابات الاستوائية اللي كتوفر مركبات كيميائية كيتم اختبارها باش يتم استخدامها ف مجال الطب. واخا تكون الاختلافات كبيرة بين لكائنات لحية، ولكن كاين وحدة كونية كجمعها، هي: الكائنات الحية كلها كتحمل الجينات اللي كتشفر للمعلومات الحيوية الضرورية للحياة.
كازاخستان

لجمهورية د كازاخستان (بلكازاكية: Қазақстан Республикасы - بالروسية: Республика Казахстан) هي واحد لبلاد جات مابين اوروپا واسيا، وبالضبط فاسيا لوسطى. هي اكبر دولة فلعالم اللي ماكاطًلش على لبحر، وتاسع اكبر دولة ف لعالم من ناحية لمساحة. تاتحدًها من الشمال ومن الشرق روسيا، من لغرب الشينوا، ومن لجنوب كيرݣيستان و اوزباكستان و تركمانستان. كازاخستان عندها تاريخ قريب من التاريخ ديال دول اسيا لوسطانية اللي حداها، ودازو منها بزاف د لحضارات. من لحضارات اللي اثروا فلبلاد لمغول اللي حكمو فيها كثر من 300 عام، و الرًوس اللي دخًلوها للامبراطورية الروسية فلقرن 19، وف ليتيحاد السوڤياتي ف 1936. ف 1991، ملي طاح ليتيحاد السوڤياتي ستاقلات كازاخستان وولاًت هي لجمهورية د كازاخستان. تيسكنو فكازاخستان تقريبا 18. 5 مليون د الناس ولعاصيما ديالها سميتها اسطانا. اللغات الرسمية فلبلاد هوما لكازاكية والروسية ولعملة اللي كاتخدًم تما سميتها الطًينݣي (теңге). تيعيشو فكازاخستان 131 اثنية، اكبر لوحدين فيهم هوما: لكازاك، الروس، لاوزبيك، لاوكران، لالمانيين، التتار ولاويݣور. تقريبا 70% د السكان د لبلاد مسلمين و 26% مسيحيين.
كامبودج

لمملكة د لكامبودج (باللغة د ل خمير: កម្ពុជា) هي واحد لبلاد ف لجنوب الشرقي د اسيا. تاتحدًها طايلاند من لغرب و الشمال لغربي، لاووص من الشمال، ڤييطنام من الشرق و لجنوب الشرقي، و من لجنوب لخليج د طايلاند. لجغرافية د لكامبودج تياتًر فيها لواد د ميكونݣ (و لاً لواد لكبير) و الضاية د تونلي ساپ (الضاية د لما لحلو). لبلاصة اللي فيها ل كامبودج دابا كانت فيها امبراطورية ديال لخمير، اللي كانت امبراطورية معروفة فلعصور لوسطى. عام 1863 ستعمرات فرانسا ديك لبلاصة، و دخلاتها فلاراضي ديالها اللي كانت مسمًياهوم لاندوشين. ف 1953 ستاقلات لمملكة د ل كامبودج من فرانسا. تيسكنو ف لكومبودج تقريبا 16 لمليون واحد و لعاصمة هي پنوم پين. اللغة الرسمية هي ل خمير، ولفلوس اللي كاتخدًم هي الريال. الديانة الرسمية د لبلاد هي لبوذية و هي الدين ديال 97% د الناس. لكومبودج عضو ف بزاف د لمنضمات عالمية بحال لامم لمتحدة، الرابطة د دول جنوب شرق اسيا، لقمة د شرق اسيا، منظمة التجارة لعالمية، حركة عدم لانحياز، و لمنظمة لعالمية د لفرانكوفونية.
كاميرون

لكاميرون ولاً لجمهورية د لكاميرون (بلفرانساوية: République du Cameroun - بلينݣليزية: Republic of Cameroon) هي واحد لبلاد جات فوسط غرب افريقيا. تاتحدًها نيجيريا من لغرب، التشاد من الشمال، جمهورية افريقيا لوسطانية من الشرق، و غينيا ليستيوائية و لݣابون و جمهورية لكونݣو من لجنوب. السمية د لكاميرون جات من لبرتغالية (لقيمرون)، حيث لبرتغاليين كانو اول اوروپيين وصلو تمًا، ولقاو لقيمرون موجود. ف 1884 ستعمرات المانيا لكاميرون، ولكن غادي تخليها مورا ماتخسر لحرب لعالمية اللًولا، وغادي يتقاسمو فرانسا وبريطانيا لكاميرون. غادي يستاقل الطرف اللي كان تابع لفرانسا ف 1960 و اللي تابع لبريطانيا ف 1961، وغادي يتوحًدو بجوج فالدولة د لكاميرون اللي كانعرفو دابا. تيسكنو فلكاميرون شويا كتر من 25 مليون د الناس. لعاصمة ديالها هي ياووندي واكبر مدينة ولعاصمة ليقتيصادية هي دوالا. لفلوس اللي تاتخدًم فيها هي لفرنك لوسط افريقي، واللغات الرسمية جوج: لفرانساوية و لينݣليزية. ولكن لكاميرون هي من لبلدان اللي معروفة بالتنوع اللغوي ديالها حيث تيتهضرو فيها كتر من 250 لغة مابين ݣاع لقبايل اللي فيها. لكاميرون جمهورية والرئيس ديالها من 1982 لدابا هو پول بيا.
كانادا

كندا (بلفرنساوية ولينݣليزية : Canada) هي بلاد فالشمال ديال امريكا الشمالية قابطا لعرض ديالها كامل من لمحيط لاطلسي فالشرق تال لمحيط لهادي فلغرب. تيحدًها من الشمال لمحيط لمجمّد الشمالي، ومن لجنوب ومن الشمال لغربي تاتحدًها لميريكان. لمساحة ديال كندا هي 9. 9 مليون كم²، وهي لبلاد اللي عندها تاني اكبر مساحة فلعالم من مورا روسيا. كانادا كانت مسكونة من بزاف د الشعوب لاصلية من هادي لالاف د السنين. فاللخر د لقرن 15 وصلو ليها لفرانساويين و لبريطانيين اللي حتلُوها و تقاسموها بيناتهم. ستقلات كانادا ف 1867 ؤ ولات فيديرالية اللي عندها حكم داتي ولكن تابعة للملكة د بريطانيا. لماليك تشارلز التالت هي لماليك تا ديال كانادا. قانونيا، تتعتابر كانادا ديموقراطية برلمانية و مملكة دستورية، فيها لملك و رئيس لوزرا تيتقاسمو السلطات فالرئاسة د لحكومة. تيسكنو ف كانادا تقريبا 38 مليون د الناس، و لعاصمة ديالها هي اوطاوا. كانادا فيها جوج د لغات رسمية هوما لفرانساوية و لينݣليزية. لفلوس ديال كانادا هوما الدولار لكندي، و رئيس لوزرا ديالها دابا هو جاستين طرودو. كانادا عضو ف بزاف د لمنظمات العالمية بحال لامم لمتحدة و الناطو و النافطا و مجموعة الدول الصناعية السبعة (جي 7).
ليستة د لمكتوبات ب الداريجة

هاد لّيستة كاتحاول تجمّع ݣاع لكتوبا ولا لانتاجات لمكتوبة لّي تكتبات ب دّارجة لمغريبية ؤ تنشرات سوا علا شكل ورقي مطبوع ؤلا ؤنلاين. هادشي كيشمل لكتوبا ب نواعها، جّورنالات، ؤ لمجلات، سوا لي مكتوبة ف لاصل ديالها ب دّاريجة ؤلا لي مطرجمة من لوغات خرين. دّواوين د شّيعر (زاجال) ب دّاريجة، ب عتيبار لعاداد لكبير ديالها، عندها ليستة خاصة بيها، ؤ نفس شّي ب نّسبة ل لمسراحيات. اول كتاب معروف ب دّاريجة كيرجع ل لقرن خمسطاش، لي هوّا ملعبة الكفيف الزرهوني، ملحامة شيعرية ديال الكفيف الزرهوني. كتوبا مكتوبة كاملة ب دّاريجة. شيعر. شّيعر لمكتوب ب دّاريجة كيتسما عادتن "زاجال". علا حساب لكاتيب لمغريبي محمد يحيى قاسمي، كاينين كتر من 307 ديوانات د زّاجال تّطبعات ؤ تّنشرات ف لمغريب ما بين 1976 ؤ 2012. بشكل عام، لعاداد ديالها بقا كيتزايد من عام ل عام.
كدية بني دغوغ

كدية بني دغوغ جماعة ترابية قروية كاينة ف اقليم سيدي بنور، جهة دّار لبيضا سطات، ساكنين فيها 15181 واحد، على حسب لاحصاء لعام 2014.
كرواتيا

لجمهورية د كرواتيا (ب لكرواتية: Republika Hrvatska) هي بلاد جات فلجنوب الشرقي د ؤروپا، وبالضبط فلمنطة د لبلقان. تايحدًوها من الشمال صلوڤينيا و هنݣاريا، من الشرق صربيا، من لجنوب لبوصنة ؤلهرسك، و مونطينيݣرو، ومن لغرب لبحر ادرياتيك. كرواتيا وحدا من لبلدان اللي كانو طرف من يوݣوسلاڤيا، اللي تفككات ف 1991 وخرجو منها بزاف د الدول مستقالة فلمنطقة د لبلقان. كرواتيا هي جمهورية برلمانية لعاصمة ديالها هي زاݣريب. تيسكنو فلبلاد شويا كتر من 4 د لمليون د الناس، اللغة الرسمية فيها هي لكرواتية، ولعملة ديالها هي ليورو. كرواتيا داخلة فبزاف د لمنظمات منها لامم لمتحدة و ليتيحاد لاوروپي و لمجلس د اوروپا و الناطو و منضمة التجارة لعالمية و عضو مؤسس د ليتيحاد من اجل لمتوسط. ف 1 يناير 2023 نضمّات كرواتيا بشكل رسمي ل لازون د ليورو و شينڭين.
كروموزوم

كروموزوم ؤلا صِبْغِيّ (ب ) مشتق من ليونانية لبالية ؤلا "chromosoma"، حيت chroma كتعني لّون ؤ soma كتعني لكسدة (لجسم). هو واحد لحزمة منظمة من لحمض نّووي ريبوزي ناقص منو لاكسجين (كنرمزو ليه ب DNA) كاين ف لكاينات لي حية، كايكون ف نّواة ديال سيلول. نورمالمون ما كيكونش بوحدو، وانما كيكون ضاير ب بزاف ديال لبروتينات لي كاتسمى هيستون، ؤ هاد لبروتينات هي ؤ حدينات اخرى كاينة معاها هي لي كتطوي وكدور سّلسلة ديال لحمض نّووي باش مايبقاش لخيوط ديالو مخربقين ومعزولين.
كريديد

كريديد جماعة ترابية قروية كاينة ف اقليم سيدي بنور، جهة دّار لبيضا سطات، ساكنين فيها 14351 واحد، على حسب لاحصاء لعام 2014.
كريسطوفر نولان

كريسطوفر جوناثان جيمس نولان (تزاد ف 30 يوليوز 1970 فلندن) هوا واحد لمخريج ؤ منتج ؤ كاتب ف ضّومين ديال سّينيما عندو جنسية بريطانية ؤمريكانية. نولان كتب ؤ دار الاخراج ديال شحال من فيلم لي كانو ناجحين بزاف، لافلام ديالو ب عشرة لي دار دخلو بزاف د لفلوس فات 4. 7 مليار د دولار مريكاني ف لعالم كاملو. ترشح 26 مرة باش ياخد لجايزة د لاوسكار لكن ماخدا حتى وحدا فيهوم لكن بلاصت هادشي خدا سبعة د لجوايز عندها علاقة بالسينيما. اول فيلم دار هوا تتبع ف 1998، من بعد هاد لفيلم دار واحد ٱخر لي سميتو سوڤونير ف 2000. هاد جوج د لافلام جابو ليه كريتيك ايجابي ؤ بدات الناس كاتهضر عليه ؤ كتعرف شكون هو كريسطوفر نولان ؤ علاش قاد. من بعد هاد جوج تجارب لي كانو ناجحين واخا كانت لميزانية ديالهوم صغيرة. قدر يطلع النيڤو ؤ دار لاخراج ديال فيلم ارق ف 2002 لي كانت لميزانية ديالو كبيرة بزاف. لكن لافلام لي شهرات نولان بزاف ؤ دارت بوم ملي يلاه خرجات هيا: لافلام تلاتة ديال باطمان ف (2005 - 2012)، زراعة د لافكار ف 2010، بين النجوم ف 2014، دونكيرك ف 2017. كريسطوفر كتب بزاف ديال لافلام معا خوه دجوناثان نولان ؤ اسس حتا شركة ديال لانتاج سميتها سينكوپي ؤ لي كتعاونو ف لادارة ديالها مرتو ايما طوماس. من بين لافلام لي خلاو نجاحات كبار هو باطمان لي كانت لبدية ديالو فهاد ضّومين.
كريستيانو رونالدو

كريستيانو رونالدو دوس سانطوس اڤييرو (تولد ف فونشال ف لبرطقيز ف 5 فبراير 1985) واللي معروف بسميت كريستيانو رونالدو، ولا كريستيانو، هو لعاب د لكورة برطقيزي تيلعب دابا مع لفرقة د النصر السعودي ل كيلعب في دوري المحترفين السعودي و مع لمنتخب لوطني د لكورة د لبرطقيز. تيتعتابر كريستيانو رونالدو من احسن اللعابا فهاد لوقت، وكاين تا الناس اللي تيقولو باللي هو احسن لعاب فلعالم. حياتو. تولد كريستيانو رونالدو نهار 5 فبراير 1985 ففونشال فلجزيرة د ماديرا، اللي تابعة للبرطقيز. هو الصغير فخوتو، باه كان جاردينيي، و مو طيابة. سماوه واليديه رونالدو حيث كان عزيز عليهم الرئيس لميريكياني رونالد ريݣان، و بلبرتغالية رونالد تاتًقال رونالدو. ف 1995، لعب مع الصغار د لفرقة د لجزيرة ديالو (ناسيونال ماديرا)، و ملًي دار 12 لعام، مشا ف 1997 يلعب مع الصغار د سبورتينݣ لشبونة وبقا طالع فلمراحل تا لعب مع لفرقة د لكبار ديالهم فلبطولة د لبرطقيز ف 2002. روكورات. كريستيانو عندو بزاف ديال الروكورات (لارقام لقياسية) فلعالم ديال كورة، منها بحال دابا: